**Katolikus óvodákban dolgozó dajkák XII. találkozója**

**Budapest, 2017. november 17.**

**Előadás vázlat**

**A dajkák feladata a kiemelt figyelmet igénylő gyermekek nevelésében**

Az előadás példákkal indít, melynek célja az, hogy felhívja a figyelmet arra, hogy hányféle család, hányféle kisgyermek jár az óvodába. A felsorolás egy-egy esettanulmányból vett valódi történetek alapján történik.

A gondolatmenet a Köznevelési Törvény fogalomhasználatának, rendszerének ismertetéséből indul ki: a különleges bánásmódot igénylő gyerekek és a kiemelt figyelme igénylők azonosságait és eltéréseit tárjuk fel.

A továbbiakban részletes elemzésre kerül a sajátos nevelési igényű gyermekek, a hátrányos- és halmozottan hátrányos helyzetűek, valamint a tehetséges gyerekek óvodáskori jellemzői.

Hangsúlyt kap az előadás során a „vegyes”, vagy „kevert” módon is különleges bánásmódot igénylők helyzete az óvodai csoportban, illetve azok a gyermekek is, akik „átlagosak”, de ők is mások egymáshoz képest.

Felmerül a XXI. századi sajátosság, a digitális nemzedékkel történő újszerű helyzet elemzése is, valamint szóba kerül a művészetek eszközeivel történő bánásmód is, amely szintén segíti a gyerekeket az közösséghez való alkalmazkodásban és a személyiségük fejlődésében.

Konkrét, gyakorlati példák és megoldásmódok segítik az elméleti ismereteket.

Nem kerülhető el a különleges bánásmódot igénylő gyerekek szüleivel történő sajátos attitűd és tennivalók felvetése sem.

Az előadás végén következik egy felsorolás, ami címben feltett kérdésre reflektál: a tennivalókat és a lehetőségeket foglalja össze.

dr. Bakonyi Anna